als_Latn dik_Latn lim_Latn
Kryetari i Lëvizjes Vetëvendosje, Visar Ymeri, bashkë me deputetin Faton Topalli, kanë takuar sot disa nga minatorët e ndërmarrjes “Trepça” për të diskutuar për ligjin për këtë ndërmarrje.
Organizata joqeveritare “Minatori”, bashkë me sindikatën e minatorëve të “Stan Tërgut” dhe atë të metalurgjistëve kishin kërkuar këtë takim për t’i shprehur kërkesat dhe pakënaqësitë e tyre në lidhje me këtë ligj.
Kërkesat për njohje të përvojës së punës, njohjen e diplomave interne, përfshirja e minatorëve prej vitit 1989 në pronësinë e 20 përqindëshit të aksioneve, janë kërkesa të drejta dhe Lëvizja Vetëvendosje do t’i përkrahë ato, thueht në një njoftim të VV-së, pas takimit.
Deputetët u dakorduan me minatorët që bashkëpunimi do të vazhdojë duke e ditur që Trepça është motor i zhvillimit industrial e ekonomik të vendit.
als_Latn als_Latn als_Latn als_Latn